CELEX: 62021TN0434
Language: lv
Date: 2021-07-17 00:00:00
Title: Lieta T-434/21: Prasība, kas celta 2021. gada 17. jūlijā – TO/EVA

30.8.2021   
            
            
               LV
            
            
               Eiropas Savienības Oficiālais Vēstnesis
            
            
               C 349/48
            
         
      Prasība, kas celta 2021. gada 17. jūlijā – TO/EVA
      (Lieta T-434/21)
      (2021/C 349/64)
      Tiesvedības valoda – franču
      
         Lietas dalībnieki
      
      
         Prasītāja: TO (pārstāvis: É. Boigelot, advokāts)
      
         Atbildētājs: Eiropas Vides aģentūra (EVA)
      
         Prasījumi
      
      Prasītājas prasījumi Vispārējai tiesai ir šādi:
      atzīt un nospriest,
      
                  —
               
               
                  par atceltu EVA 2020. gada 21. septembra lēmumu, ciktāl pēc pieteikuma par iekārtošanās pabalsta atmaksu, kur EVA kļūdaini atskaitīja no summām, kas bija jāizmaksā saskaņā ar Vispārējās tiesas 2019. gada 11. jūnija spriedumu lietā T-462/17, tomēr ar minēto lēmumu ir nolemts – un tieši šajā aspektā apstrīdētais lēmums tiek apstrīdēts, – atteikt apmierināt citus lūgumus, ko prasītāja formulējusi it īpaši savā 16. septembra e-pastā, uz ko ir tieša atsauce lēmumā, un kurā ir ietverts lūgums, papildus nepamatoti atskaitītā iekārtošanas pabalsta atmaksai,
                  
                              —
                           
                           
                              atmaksāt būtisku, bet detalizētā izmaksu pārskata neesamības dēļ nenoteiktu naudas summu, kurai ir jāpieskaita procenti no atlaišanas pabalsta, skaitot no 2016. gada 22. septembra, un no sprieduma pasludināšanas dienas piespriestajām summām līdz faktiskās samaksas dienai,
                           
                        
                              —
                           
                           
                              saņemt detalizēto pārskatu par pienākošo pamatsummu, procentu un saistīto summu, un prasītājai jau pārskaitīto summu, kuru ir jāiekasē prioritāri no procentiem un saistītajām summām, un, līdz ar to no kapitāla, un
                           
                        
                              —
                           
                           
                              saņemt zaudējumu atlīdzību dienesta pārkāpuma dēļ, kas izpaužas, pirmkārt, prasītājai Vispārējā tiesā piešķirtās konfidencialitātes pārkāpumā ar paziņojuma par algu par 2019. gada augustam starpniecību, jo EVA informēja ar norādītajām pārskaitītajām summām, proti, aktīviem un pasīviem, viņas jauno darba devēju par strīdu ar EVA, otrkārt, atteicās viņai paziņot par notikušo saraksti ar viņas toreizējo padomnieku gan pirms, gan pēc iepriekš minētā sprieduma pasludināšanas;
                           
                        
            
                  —
               
               
                  par atceltu EVA pieņemto lēmumu, pieņemot apstrīdēto lēmumu, līdz ar to atsakoties izpildīt Vispārējās tiesas 2019. gada 11. jūnija spriedumu lietā T-462/17, ciktāl uz iepriekšminēto apstrīdēto pasākumu attiecas pamatsumma, procenti un saistītās summas;
               
            
                  —
               
               
                  pareizu Vispārējās tiesas 2019. gada 11. jūnija spriedumu T-462/17 izpildi attiecībā uz pamatsummu, procentiem un saistītām summām, kā arī pilnīgu zaudējumu atlīdzību, kurus viņa esot cietusi un cietīs šī apstrīdētā lēmuma pieņemšanas un izpildes dēl, ja EVA tai pārskaitīs:
                  
                              —
                           
                           
                              summu, kas atbilst atlaišanas pabalstam, kuru tika piespriests viņai izmaksāt, kā arī iekārtošanas pabalstu, kas tika atskaitīts 2 950 EUR apmērā, un ja tas neticamā kārtā būtu jau bijis viņai atmaksāts, tad tam pieskaitīt procentus, skaitot no 2016. gada 22. septembra;
                           
                        
                              —
                           
                           
                              summu 20 000 EUR apmērā, lai atlīdzinātu kaitējumu, kas radies no viņas personas datu izpaušanas trešajām personām, kā arī no konfidencialitātes noteikumu pārkāpuma, it īpaši attiecībā uz prasītājas pašreizējo darba devēju;
                           
                        
                              —
                           
                           
                              summu 20 000 EUR apmērā, lai atlīdzinātu kaitējumu, kas radies no atteikuma paziņot viņai saraksti ar viņas padomnieku gan pirms, gan pēc sprieduma pasludināšanas;
                           
                        
            
                  —
               
               
                  piespriest atbildētajai atlīdzināt visus tiesāšanās izdevumus saskaņā ar Eiropas Savienības Vispārējās tiesas Reglamenta 134. pantu.
               
            
         Pamati un galvenie argumenti
      
      Prasības pamatošanai prasītāja izvirza trīs pamatus.
      
                  1.
               
               
                  Ar pirmo prasības pamatu tiek apgalvots LESD 266. panta pārkāpums, kā arī labticības principa un labas pārvaldības principa pārkāpums, jo EVA neesot veikusi pasākumus, lai izpildītu Vispārējās tiesas spriedumu prasītājai par labu.
               
            
                  2.
               
               
                  Ar otro prasības pamatu tiek apgalvots Eiropas Savienības Pamattiesību hartas (turpmāk tekstā – “Harta”) 41. panta pārkāpums, pienākuma norādīt pamatojumu neizpilde un rūpības pienākuma neizpilde.
               
            
                  3.
               
               
                  Ar trešo prasības pamatu tiek apgalvots ar prasītājas personas datiem saistīts atkārtots pārkāpums, kas ir atbildību pastiprinošs apstāklis attiecībā uz pirmo spriedumu, jo tiek pārkāpts Eiropas Savienības Pamattiesību hartas 7. un 8. pants un Eiropas Parlamenta un Padomes Regulas (EK) Nr. 45/2001 (2000. gada 18. decembris) par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV 2001 L 8, 1. lpp.) 12. pants.